Cauza C‑280/14 P
Republica Italiană
împotriva
Comisiei Europene
„Recurs – Politica regională – Programul operațional regional POR Puglia (Italia) din cadrul obiectivului nr. 1 (2000-2006) – Reducerea contribuției financiare comunitare acordate inițial prin Fondul european de dezvoltare regională”
Sumar – Hotărârea Curții (Camera a cincea) din 3 decembrie 2015
1.        Dreptul Uniunii Europene – Principii – Dreptul la apărare – Principiul contradictorialității – Respectare în cadrul unei proceduri jurisdicționale – Conținut
2.        Recurs – Motive – Insuficiența motivării – Motivare implicită a Tribunalului – Admisibilitate – Condiții
(art. 256 TFUE; Statutul Curții de Justiție, art. 36 și art. 53 primul paragraf)
3.        Recurs – Motive – Simplă repetare a motivelor și a argumentelor prezentate în fața Tribunalului – Inadmisibilitate – Contestarea modului în care Tribunalul a interpretat sau a aplicat dreptul comunitar – Admisibilitate
[art. 256 alin. (1) al doilea paragraf TFUE; Statutul Curții de Justiție, art. 58 primul paragraf; Regulamentul de procedură al Curții, art. 168 alin. (1) lit. (d)]
4.        Recurs – Motive – Apreciere eronată a faptelor și a elementelor de probă – Inadmisibilitate – Controlul exercitat de Curte cu privire la aprecierea faptelor și a elementelor de probă – Excludere, cu excepția cazurilor de denaturare
[art. 256 alin. (1) al doilea paragraf TFUE; Statutul Curții de Justiție, art. 58 primul paragraf]
5.        Coeziune economică, socială și teritorială – Fondul european de dezvoltare regională – Închiderea conturilor – Refuzul de a acoperi cheltuielile care rezultă din neregularitățile de aplicare a reglementării Uniunii – Contestarea de către statul membru vizat – Sarcina probei – Repartizare între Comisie și statul membru
[Regulamentul nr. 1260/1999 al Consiliului, art. 38 alin. (1)]
1.        A se vedea textul deciziei.
(a se vedea punctul 24)
2.        A se vedea textul deciziei.
(a se vedea punctul 26)
3.        A se vedea textul deciziei.
(a se vedea punctele 42-44)
4.        A se vedea textul deciziei.
(a se vedea punctele 51 și 52)
5.        În materia închiderii conturilor Fondului european de dezvoltare regională (FEDER), având în vedere structura sistemului de gestionare și de control instituit la articolul 38 alineatul (1) din Regulamentul nr. 1260/1999 de stabilire a dispozițiilor generale referitoare la Fondurile structurale, potrivit căruia statele membre își asumă responsabilitatea, în primă instanță, pentru controlul financiar al intervenției FEDER, acestea din urmă sunt în mod efectiv cel mai bine plasate pentru a obține și a verifica datele referitoare la intervențiile respective. În această privință, Comisiei nu îi revine, în vederea dovedirii existenței unei încălcări a normelor aplicabile, sarcina de a demonstra în mod exhaustiv insuficiența controalelor efectuate de administrațiile naționale sau incorectitudinea cifrelor transmise de acestea, ci aceea de a prezenta un element de probă privind îndoiala serioasă și rezonabilă pe care o are referitor la aceste controale sau la aceste cifre.
Statul membru respectiv, în ceea ce îl privește, nu poate infirma constatările care stau la baza unui asemenea element de probă privind îndoiala serioasă și rezonabilă a Comisiei fără a susține propriile afirmații prin elemente care stabilesc existența unui sistem fiabil și operațional de control. În cazul în care acest stat membru nu reușește să demonstreze inexactitatea constatărilor Comisiei, acestea constituie elemente care ar putea provoca îndoieli serioase cu privire la instituirea unui ansamblu adecvat și eficient de măsuri de supraveghere și de control. În consecință, statul membru în cauză trebuie să dovedească într‑un mod cât mai detaliat și mai complet corectitudinea controalelor sau a cifrelor sale și, dacă este cazul, inexactitatea afirmațiilor Comisiei.
(a se vedea punctele 63-66)